ચેન્જ ઈઝ બ્યુટીફૂલ. વાત તો એકદમ સાચી છે. પણ આવો ચેન્જ લાવનારા લોકોની સંખ્યા કેટલી ? બહુ જ ઓછી. બદલાવ જરૂરી છે તેની સાથોસાથ સ્વીકાર પણ એટલો જ જરૂરી છે. કેટલીય એવી માતા છે જે પોતાનો જમાઈ દીકરીને ઘરકામમાં મદદ કરે એવી અપેક્ષા રાખે છે પણ જો પુત્રવધૂ દીકરાને કંઈ કામ સોંપે તો મોં મચકોડે છે. અલબત્ત, પોતાની દીકરી સાથે લાગણી જોડાયેલી હોય ત્યારે આવું થઈ જાય એ સ્વાભાવિક છે, પરંતુ એ વાત કેમ ભુલાઈ જાય છે કે તમારા ઘરે આવેલી પુત્રવધૂ પણ કોઈની દીકરી છે. જો એ એના પતિ પાસે મદદની અપેક્ષા રાખતી હોય તો એમાં ખોટું શું છે?